ПРОЕКТ!

Р Е П У Б Л И К А Б Ъ Л Г А Р И Я

МИНИСТЕРСКИ СЪВЕТ

-------------------------------------------------------------------------------------------------------

**ПОСТАНОВЛЕНИЕ**

**№……………………..**

**от…………………2014 г.**

**за изменение и допълнение на Наредба за устройството и дейността на Националния доверителен екофонд, приета с ПМС № 96 от 10.05.2004 г. (обн. , ДВ, бр. 41 от 18.05.2004 г., изм. и доп., бр.71 от 10.09.2010., в сила от 10.09.2010г.)**

**МИНИСТЕРСКИЯТ СЪВЕТ**

**ПОСТАНОВИ:**

**§ 1.** В чл. 7 се правят следните допълнения:

1. В ал. 8, т. 1 накрая се поставя запетая и се добавя:

*„ освен ако той не възрази писмено срещу това преди или след прекратяване на правомощията му“;*

2. В ал. 8, т. 2 накрая се поставя запетая и се добавя „*както и в случай на възражение по т.1“*

**§ 2.** Чл. 9, ал. 1, т. 3 се изменя така:

*„3. заместник-министър на икономиката и енергетиката;“*

**§ 3.** Чл. 10 се изменя така:

*„Чл. 10 Управителният съвет:*

*1. определя стратегията и политиката на НДЕФ;*

*2. приема правилника за работа на НДЕФ след съгласуване с КС;*

*3. одобрява договорите за предоставяне на финансиране в полза на НДЕФ преди подписването им от председателя на УС;*

*4. определя приоритетните области за финансиране, както и условията и процедурите за кандидатстване и отпускане на финансиране;*

*5. одобрява образците на договорите за отпускане на финансиране на трети лица, както и образците на документи за кандидатстване за финансиране;*

*6. взема окончателни решения по внесените от директора на ИБ предложения за финансиране от НДЕФ;*

*7.одобрява внесените от директора на ИБ годишен план за работа и годишен доклади за дейността на НДЕФ;*

*8. одобрява проекта на годишен бюджет на НДЕФ и отчета за изпълнението му;*

*9. взема решение за възлагане на външни одити и други проверки на дейността на НДЕФ;*

*10. избира заместник-председателя на УС по чл. 8, ал. 2;*

*11. избира директора на ИБ на НДЕФ;*

*12. решава и други въпроси, свързани с дейността на НДЕФ, които не са възложени на други органи на НДЕФ по силата на закон, тази наредба, правилника за работата на НДЕФ или условията и процедурите по т. 4.“*

**§ 4.** Чл. 11, ал. 8 се изменя така :

*„(8) Решенията по чл. 10, т. 2, 4 и 10 се вземат с мнозинство от повече от половината от общия брой на действащите членове на УС.“*

**§ 5.** В чл. 14 се правят следните изменения и допълнения:

1. Създава се нова ал. 8:

*„(8) УС има право да прекрати членството на дарител в КС, ако предоставените от него средства са изцяло разходени.“;*

2. Досегашната ал. 8 става ал. 9;

3. Досегашната ал. 9 става ал. 10.

**§ 6.** В чл. 15, ал. 2 думите *„да преглежда, оценява и“* се заличават.

**§ 7.** Създава се нов чл. 15а**:**

*„Чл. 15а. Консултативният съвет осъществява дейност само в случаите, когато в състава му има поне един член, определен съгласно изискванията на този раздел.“*

**§ 8.** Чл. 17, т. 2 се изменя така:

*„ 2. изготвя проекта за бюджет и отчета за изпълнението му по чл. 10, т. 8.“*

**§ 9**. В чл. 18 се правят следните изменения:

1. Ал. 1 се изменя така:

*„(1) Директорът на ИБ се избира от УС след провеждане на конкурс по реда на Глава пета, Раздел IV от Кодекса на труда.“;*

2. В ал. 4:

а) т. 1 се изменя така:

*„1. досегашния директор на ИБ - в случаите по ал. 3, т. 1 и 2, освен ако той възрази писмено срещу това преди или след прекратяване на пълномощията му;“;*

б) т. 2 се изменя така:

*„2. от лице, назначено на срочен трудов договор по реда на чл. 68, ал. 1, т. 4 от Кодекса на труда – в останалите случаи, както и в случай на възражение по т. 1.“;*

3. Създава се нова ал. 5 :

*„(5) Лицето по ал. 4, т. 2 се избира от УС, а договорът с него се сключва от председателя на УС.“;*

4. Досегашната ал. 5 става ал. 6

**§ 10.** В чл. 19 се правят следните изменения:

1. т. 4 се изменя така:

*„4. представя на УС за одобрение проекта на годишен бюджет на НДЕФ;“*

2. т. 5 се изменя така:

*„5. представя на УС за одобрение отчета за изпълнението на годишния бюджет на НДЕФ;“*

**§ 11.** В § 1, т. 4 от Допълнителна разпоредба думите „Закона за опазване на околната среда“ се заменят със „Закона за ограничаване изменението на климата“.

**Заключителна разпоредба**

**§ 12**. Постановлението влиза в сила от деня на обнародването му в „Държавен вестник“.

**МИНИСТЪР-ПРЕДСЕДАТЕЛ:**

**/ГЕОРГИ БЛИЗНАШКИ/**

**И.Д. ГЛАВЕН СЕКРЕТАР**

**НА МИНИСТЕРСКИЯ СЪВЕТ:**

**/ВЕСЕЛИН ДАКОВ/**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Главен секретар на**

**Министерството на околната среда и водите:**

**/РОСЕН АСЕНОВ/**

**Директор на дирекция “Правно-нормативно обслужване и обществени поръчки” на Министерство на околната среда и водите:**

**/ВАЛЕРИЯ ГЕРОВА/**